ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዘቢባ ሸካያ፡ ከይተሓለለት "ዘይክኣል" ዝኸኣለት ኤርትራዊት 24 ነሓሰ 2018 ምንጪ ስእሊ, ዘቢባ ሸካያ ዘቢባ ሸካያ ኣብ ተኽረሬት ከባቢ ኣቁርድት ዝተወልደት ኮይና፡ ኣብ ኤርትራ ብ1978 ብስርዓት መንግሰቱ ሃይለማርያም ዝፍጸም ዝነበረ ግፍዕታት ሰኪሓ ምስ ስድራኣ ንሱዳን ብምኻድ ብማእከላይ ምብርቕ ብምስጋር ብኣውሮጳ ኣቢላ ኣብ መወዳእታ ናብዛ ሓጂ ትነበረላ ዘላ ኣመሪካ በጽሐት። ናብ ኣመሪካ ንክትኣቱ ዝተሓጋገዛ ብኣደ ሓዋ ዝኾነ ነብሰ-ሄር ሚኒስተር ሚኒስትሪ ጥዕናን ኣብ መወዳእታ'ውን ሚኒስተር ሃብቲ ባሕሪ ዝነበረ ሳልሕ መኪ፡ ምዃኑ ዘቢባ ሸካያ ተብርህ። ሂወት ግድል እያ፡ ኣብዘይ ዓድኻን ነታ "ማያ ኣስትየኒ" ተብል ሓረግ'ውን ከተረድእ ትኽእለሉ ቋንቋ ኣብዘይትኽእለሉ ከኣ ግድሉ ይብእስ። ዘቢባ፡ ገድሊ ጉዕዞ ስደት ሰብዓታት፡ ኣብ መንገዳ ዘዋህለለቶ ትርኢትን ተዘክሮን ግን ሓደ ነገረ ኣብ ሓንጎላ ሓደገላ፡ ነቶም ኣብ መዓስከራት ዝርከቡ ህጻናትን ደቂኣንስትዮ ስደተኛታትን ምሕጋዝ ዝብለ ቅዱስ ሓሳብ። ናጽነት ኤርትራ ኣብ 1991 ምስ ተበሰረ ምስቶም ናብ ኤርትራ ዝኣተዉ ምስታ ቀዳመይቲ ኣየር ናብ ኣህጉራዊ መዓርፎ ነፈርቲ ኣስመራ ዝኣተወት ኣየር ብምእታው ድሕሪ 13 ዓመታት ናብታ መዳሓንታ ዝተቐበረላ ሃገራ ክትምለስ ክኣለት። ምስ መንግስቲ ኤርትራ ኣብ መዳይ ትምህርትን ማይክሮፋይናንስን ንኽትሰርሕ ደጋጊማ መዓጹ ቤትጽሕፈታት ዝምልከቶም ኣካላት ኣብ ምጥያቅን ፍቃድ ኣብ ምሕታት ዓመታት ከም ዋዛ ተሾምቦቡ። ሕራይ ኢሉ ንሕልማ ከተተግብር ዝሕግዝ ኣካል ግን ክትረክብ ኣይክኣለትን። ኣይተ ጌታቸው ኣሰፋ ትእዛዝ ማእሰርቲ ወጺኡዎም ድዩ?
